Steve Hofmeyr in hospitaal opgeneemSteve Hofmeyr (Foto: Facebook) Die sanger Steve Hofmeyr is Woensdagoggend in ŉ hospitaal opgeneem nadat hy ŉ bloedklont deur sy hart en long oorleef het. Hy het in ŉ inskrywing op sy Facebook-blad dié nuus met sy aanhangers gedeel. “Ek skryf hierdie uit ‘n hospitaalbed. Ek het ‘n bloedklont deur die hart en long oorleef. Hoekom? Want so elke dan en wan stuur God Sy simpelste engel om my te herinner dat ek nie vir altyd sal leef nie. Gister was so ‘n dag.” Hofmeyr het bevestig hy sal teen Vrydag weer op die verhoog wees. Steve en sy vrou, Janine, se dogtertjie Romy-lee vier binnekort haar eerste verjaarsdag. Sy is op 19 Junie 2017 gebore.